OOS-DUITSLAND EN PASSIESPEL
25 Augustus - 5 September 2020
Drie nagte in Berlyn en sluit 'n dagbesoek aan Potsdam in.
25 Augustus – 05 September (R46 450 plus *verpligte uitgawes van ongeveer R8 280)
Koste van Schengenvisum vir besoek aan Oberammergau en reisversekering word volgens eie behoefte bepaal
Die toer begin met drie nagte in Berlyn en sluit 'n dagbesoek aan Potsdam in. Ons besoek Wittenberg, Leipzig, Dresden, Neurenberg, Rothenberg en Augsburg op pad na Oberammergau.
U sal hoor en op plekke sien hoe Duitsland ná 'n verwoestende oorlog uit die as opgestaan en ontwikkel het tot 'n leidende land in Europa.
Die besoek aan Oberammergau is, afgesien van die Passiespel self, 'n prentjiemooi ervaring. Hierdie dorpie se beskilderde geboue en houtsneewerk laat blywende indrukke. Die aangrypende uitbeelding van Jesus Christus se lyding, kruisdood, opstanding en hemelvaart is 'n belewenis wat 'n mens nooit vergeet nie.
Ervare toerleiers vergesel die groep, en ons reis per luukse Duitse bus. Verblyf in drie- en viersterhotelle met volledige ontbyt en aandete is orals ingesluit. Daar is geen verskuilde kostes nie.
Ons is besonder gesteld op die gehalte van ons toere, en dit is vir ons van die uiterste belang dat toerlede ons toere ten volle geniet.
BELANGRIK: Bankdiensfooi van 4% is betaalbaar. Hierdie bedrag moet bereken en ekstra met alle betalings gemaak word. Aangesien dit die toerprys onnodig duurder maak, beveel ons dit nie aan nie. Klik op die 'Pay Now'-skakel onder vir kredietkaartbetalings